Aivan tavallinen taksikuski John Smith pyörittää piirun tarkalla aikataululla kaksoiselämäänsä Lontoossa. Auttaessaan mummoa hädässä John ajautuu tahtomattaan sankariksi. Asiasta kiinnostuvat niin poliisi kuin lehdistökin. Ja se on Johnille ongelma, sillä hänellä sattuu olemaan kaksi vaimoa! Tämä hulvaton Ray Cooneyn farssi on niille, jotka haluavat nauraa sydämensä kyllyydestä. West Endissä suurta suosiota niittänyt näytelmä ajaa katsojan kiemurtelemaan naurusta, kun John yrittää kaikkensa, ettei vaimo, tai toinen vaimo, saa tietää toisistaan! Kaikissa esityksissä on Ravintola Verstaan baari avoinna. Juomia voi nauttia myös teatterisalissa. Perjantain ja lauantain esityksissä tarjolla esityksen jälkeen herkullinen buffet-illallinen. Esityksen kesto noin 2h 15min väliajan kanssa.
Komedia tuikitavallisesta taksikuskista, jolla on kaksi vaimoa!
Mielensäpahoittaja, iloosia aikoja -draamakomedia kertoo Mielensäpahoittajan hautajaisvalmisteluista, sillä ikä painaa, eikä sitä voi kaikkea elämän haltuun antaa. Ja jos kerran kaikki on tehty tähänkin mennessä itse, niin miksei sitten omaa hauta-arkkuakin. Kun poika saapuu huolestuneena tarkistamaan isänsä vointia, tulee mutkia matkaan. Siinä omat hautajaisvalmistelut jäävät sivuseikaksi, kun pitää huolehtia jälkikasvun asiat kuntoon. Kirjailija Tuomas Kyrön siunauksella teos toteutetaan Etelä-Pohjanmaan murteella. Mielensäpahoittajan saappaisiin astuu Jussi Lampi ja myös muut Hysterian näyttelijät nähdään lavalla tässä kevään isossa, eteläpohjalaisuutta juhlivassa näytelmässä. Ravintola Verstaalta esityksen kylkeen toteutetaan jälleen maukas illallinen. Esityksen kesto noin 2h 15min.
Rekrykaffit: Work in Finland -työnantajan neuvontapalvelu
Apua kansainvälisen ammattilaisen palkkaamiseen. Work in Finlandin kansainvälisen rekrytoinnin työnantajaneuvonta auttaa Suomessa toimivia työnantajia ulkomaisen työvoiman rekrytointiin liittyvissä kysymyksissä. Saat asiantuntijoiltamme ajantasaista tietoa viranomaisprosesseista, ulkomaisen työntekijän palkkaamisesta, oleskeluluvista sekä asettautumiseen liittyvistä asioista yhdeltä luukulta. Asiantuntijoillamme on kattava ymmärrys kansainvälisen rekrytoinnin kokonaisprosessista, mukaan lukien useamman eri viranomaisen kanssa selvitettävistä asiakokonaisuuksista. Tarjoamme matalan kynnyksen väylän esittää kysymyksiä ja saada nopeasti lisätietoa. Käänny asiantuntijoidemme puoleen kansainväliseen rekrytointiin ja lupa-asioihin liittyen. Työnantajaneuvontamme palvelee valtakunnallisesti arkisin klo 9–15. Soita 0295 016 770 tai laita viestiä tyonantajaneuvonta@workinfinland.fi . https://www.workinfinland.com/fi/employers/ Tervetuloa kaffeille kuulemaan tarkemmin neuvontapalvelusta. Roosa Tuominen ja Laura Pajari-Xiang alustavat teemaan Ilmoittaudu aamukaffeille: https://link.webropol.com/s/yrityspalvelutep-aamukaffit Otahan kupponen kuumaa eteesi ja Hyppää mukaan tästä. ******************************************************************* #yrityspalvelutEP -aamukaffit Yrityksille suunnatut tiiviit tietoiskut eri aiheista liittyen yritysten kasvuun, kehittämiseen ja kansainvälistymiseen niin rahoitusten, palveluiden kuin työvoiman saatavuuden edistämisenkin näkökulmasta. Virtuaalisia aamukaffi-tilaisuuksia järjestetään joka toisena keskiviikkona ja niissä nostetaan ajankohtaisia teemoja niin yrityspalvelukeskuksen toimijoilta (ELY-keskus, TE-palvelut, Business Finland) kuin muiltakin yrityspalvelutoimijoilta. Keväälle 2022 on tulossa esimerkiksi Finnveran, eteläpohjalaisten Leadereiden ja Sedun teemoja. Mistä aiheista sinä haluaisit kuulla? Jätä vinkki: https://bit.ly/YPaamukahvi-ideat Tilaisuudet järjestetään yhteistyössä Etelä-Pohjanmaan ELY-keskuksen, Etelä-Pohjanmaan TE-toimiston, Business Finlandin, Finnveran, Uusyrityskeskus Neuvoa-Antavan, Etelä-Pohjanmaan Yrittäjien, Etelä-Pohjanmaan Kauppakamarin, eteläpohjalaisten Leadereiden, Sedun, Into Seinäjoen, Kauhavan Kehityskeskuksen, Etelä-Pohjanmaan Liiton ja muiden alueen yrityspalvelutoimijoiden kanssa.